**П О К А Н А**

 **ЗА ПРЕДСТАВЯНЕ НА ОФЕРТИ ЗА ДОСТАВКА НА КОМПЮТЪРНА ТЕХНИКА ЗА НУЖДИТЕ НА РЗИ-ПЛЕВЕН**

РЗИ – Плевен в съответствие с чл. 20, ал. 4 от Закона за обществените поръчки и чл. 17 т.3 от Вътрешните правила за управление на цикъла на обществените поръчки кани потенциални доставчици да представят свои оферти за доставка на компютърна техника по техническо задание, съгласно Приложение №1 към настоящата покана.

**Обект на поръчката**:

Доставка

**Максимално допустима стойност на поръчката:**

26 460 лв. с ДДС, както следва:

* Максимална допустима цена за 1 брой компютърна конфигурация да е в рамките на 1470 лв. без ДДС, или 1764 лв. с ДДС;

**Предмет на поръчката:**

Доставка на компютърна техника – 15 броя компютърни конфигурации.

 **Изисквания към участниците - условия за изпълнение на поръчката:**

* Варианти на офертата не се приемат.
* Всеки участник има право да представи само една оферта.
* Кандидатите да посочат сроковете, както следва: гаранционен срок – в месеци и срок за доставка – в работни дни.
* Кандидатите да посочат един общ гаранционен срок за цялото устройство, а не отделни гаранционни срокове по компоненти.
* Кандидатът да декларира, че в случай на спиране на производството на предлаганите технически средства по време на процедурата или при изпълнение на поръчката, поради внедряване на нови технологии, кандидатът ще предложи доставка на продукти със същите или по-добри характеристики.
* Кандидатите да предоставят офертата със срок на валидност.

**Приетите от доставчика условия се вписват в договора за доставка като негови задължения.**

**Срок на изпълнение на поръчката**:

* Доставката на компютърната техника трябва да се извърши в срок до **13.12.2019г**. след предварително подписан договор.
* В случай на невъзможност за извършване на доставката до горепосочената дата, доставчикът да учреди и представи в срок до 13.12.2019г. банкова гаранция в полза на РЗИ – Плевен, в размер на предложената с офертата доставна цена с ДДС, която да е със срок на валидност не по-малко от 30 календарни дни след определения срок за изпълнение. В този случай доставката следва да бъде извършена най-късно до 13.01.2020г.

 **Критерий за оценка**:

 Оценяването на предложенията ще бъде извършено по критерий „Най-ниска цена“ на поръчката с показателите, описани в поканата.

 **Изисквания към начина на представяне на офертите:**

* Всяка оферта се подава в запечатан непрозрачен плик и следва да съдържа:

 - данни за търговеца, който прави предложението

- попълнено ценово предложение, съгласно Приложение №2. Цените да са посочени в лева с включен ДДС и доставка до сградата на РЗИ – Плевен.

* Върху опаковката се посочва адрес за кореспонденция, телефон и електронен адрес, наименование на предмета на поръчката;
* При приемане на офертата върху опаковката се отбелязват поредния номер, датата и час на получаване;
* Не се приемат за участие в процедурата и се връщат незабавно на участниците предложенията, които са представени след изтичане на крайния срок за получаване или в незапечатана, прозрачна или разкъсана опаковка.

**Цени и начин на плащане:**

* Начин на плащане – по банков път. Авансово плащане не се предвижда, освен след представена банкова гаранция при условията, посочени по-горе.
* Цената на предложението включва всички разходи на Изпълнителя по изпълнение на поръчката (с ДДС).

 **Срок за подаване на офертите:**

* Офертите се приемат до **13.11.2019 г.** всеки работен ден от 8:30 до 17:00 часа в Звеното за административно обслужване на **РЗИ – Плевен на адрес гр. Плевен, ул. Александър Батенберг I №7** или с пощенски оператор.

**С уважение, /П/**

**ЗА ДИРЕКТОР:...............................**

**Заместник директор, д-р Илиян Минчев**

съгласно Заповед № РД-10-126/22.06.2018г.